

**ΕΛΛΗΝΙΚΗ ΔΗΜΟΚΡΑΤΙΑ Σαλαμίνα 14 /4/2015 ΔΗΜΟΣ ΣΑΛΑΜΙΝΟΣ Αρ. Πρωτ.: 7275 ΔΙΕΥΘΥΝΣΗ : ΠΕΡΙΒΑΛΛΟΝΤΟΣ, ΠΡΑΣΙΝΟΥ   
& ΚΑΘΑΡΙΟΤΗΤΑΣ TMHMA: ΠΕΡΙΒΑΛΛΟΝΤΟΣ  
ΤΗΛΕΦΩΝΟ: 2104646-008   
Πληροφορίες : Σοφρά Σοφία**

**ΠΡΟΣ :**

Κο Πρόεδρο Δημοτικού Συμβουλίου

**ΘΕΜΑ:** « Αιτιολογική έκθεση για την παράταση της σύμβασης του έργου «Περισυλλογή Εγκαταλελειμμένων Οχημάτων».

**Α.ΙΣΤΟΡΙΚΟ** Λαμβάνοντας υπ’ όψιν

1. Την με Αρ. Μελέτης 4/14-5-2013 , της Δ/νσης Περιβάλλοντος Πρασίνου & Καθαριότητας του Δήμου Σαλαμίνας ,με τίτλο «Περισυλλογή εγκαταλελειμμένων οχημάτων του Δήμου».

2. Την υπ’ αρ. 402/2013 απόφαση Οικονομικής Επιτροπής έγκρισης των όρων διακήρυξης για την δημοπράτηση της εργασίας που αφορά την «Περισυλλογή εγκαταλελειμμένων οχημάτων του Δήμου».

3. Το ΠΔ/28/80(ΦΕΚ 11/Α/15-1-80) περί εκτελέσεως έργων ΟΤΑ

4. Τις διατάξεις του Ν. 3463/06 Δ.Κ.Κ που αφορούν (δημοπράτηση, έγκριση αποτελέσματος διαγωνισμού, υπογραφή σύμβασης κ.λ.π.).

5. Το Π.Δ. 116/2004(ΦΕΚ81/Α/5-3-04) «Μέτρα , όροι και προγράμματα εναλλακτικής διαχείρισης οχημάτων στο τέλος του κύκλου ζωής».

6.Το Ν.2939/2001 «Συσκευασίες και εναλλακτική διαχείριση των συσκευασιών και άλλων προϊόντων- Ίδρυση Εθνικού Οργανισμού Εναλλακτικής Διαχείρισης Συσκευασιών και άλλων προϊόντων».

7. Την Απόφαση Υπουργού ΠΕΧΩΔΕ (Αριθ..οικ. 105136,ΦΕΚ 907Β/2004) για την σύσταση της Ε.Δ.Ο.Ε.(Εναλλακτική Διαχείριση Οχημάτων Ελλάδος).

8. Την ΚΥΑ 114218/1997 «Κατάρτιση πλαισίου προδιαγραφών και γενικών προγραμμάτων διαχείρισης στερεών αποβλήτων»(ΦΕΚ 1016Β)

9.Την ΚΥΑ 50910/2727/2003 «Μέτρα και όροι για την διαχείριση στερεών αποβλήτων –Εθνικός και περιφερειακός σχεδιασμός διαχείρισης (ΦΕΚ 1909Β).

10.Τους σχετικούς νόμους ,διατάγματα και κανονιστικές αποφάσεις που αφορούν το περιβάλλον και την διαχείριση στερεών αποβλήτων γενικότερα.

11. Την υπ’αριθμ. 15540/548/Ε103/12 (ΦΕΚ 945Β/27-3-2012):Τροποποίηση του παραρτήματος || του άρθρου 18 του ΠΔ 116/2004 (Α 81), σε συμμόρφωση με τις διατάξεις της οδηγίας 2011/37/ΕΚ «για την τροποποίηση του παραρτήματος || της οδηγίας 2000/35/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους».

12. Την σύμβαση του έργου που υπογράφηκε 07/04/2014 με διάρκεια ένα έτος, ήτοι από 08/04/2014 έως και 07/4/2015 , με δυνατότητα επέκτασης –ανανέωσης για άλλο ένα έτος, εάν και εφόσον το επιθυμούν αμφότεροι οι συμβαλλόμενοι.

13. Την υπ’ αριθμ. πρωτ. 6344/30-3-15 αίτηση του αναδόχου όπου ζητείται παράταση της σύμβασης για ένα έτος.

**Β. ΑΝΤΙΚΕΙΜΕΝΟ ΠΑΡΑΤΑΣΗΣ**

1. Η Δ/νση Περιβάλλοντος Πρασίνου & Καθαριότητας έχει προβεί σε όλες τις ενέργειες, με τους εμπλεκόμενους φορείς (Υπουργείο Μεταφορών , Συγκοινωνιών, ΑΤ Σαλαμίνας ,Ε΄ΔΟΥ Πειραιά ) όπως αυτές προβλέπονται από το άρθρο 9 του Π.Δ. 116/04 και των παραγράφων 1,2,3 για την απομάκρυνση 40 εγκαταλελειμμένων οχημάτων και εκκρεμεί μόνο η παράδοση των οχημάτων από την επιτροπή , στην ανάδοχη εταιρεία, για την έκδοση του προβλεπόμενου Πιστοποιητικού Καταστροφής των οχημάτων μέσω Ε.Δ.Ο.Ε.

2. Λόγω εκλογών, που τελέστηκαν στις 18/5/2015 και 25/5/2015 , τα μέλη της επιτροπής ελέγχου εγκαταλελειμμένων οχημάτων- στερεών αντικειμένων με αρ. αποφ. Δ.Σ 44Μ/6-3-2014 αντικαταστάθηκαν με τα μέλη όπως αναφέρονται στην απόφαση ΔΣ 208.Α/28/11/2014 . Η νέα επιτροπή λόγω περιορισμένων χρονικών ορίων (28-11-2014 έως 31-12-2014) δεν προέβει σε καμία ενέργεια εντός του 2014.

3. Ακολούθως ορίστηκε η επιτροπή για το έτος 2015 στις 27-4-2015 με αρ. αποφ. Δ.Σ61Θ /2015. Επειδή η σύμβαση της αναδόχου εταιρείας με διακριτικό τίτλο «ΕΜΜΑΝΟΥΗΛ ΜΑΥΡΟΜΑΤΗΣ ΕΠΕ» είχε λήξει από τις 8/4/2015, ήταν ανέφικτη η παραλαβή των εγκαταλελειμμένων οχημάτων από την επιτροπή έως και σήμερα που αιτείται η έγκριση παράτασης της σύμβασης .

4. Με την υπ’ αριθμ. πρωτ. 6344/30-3-15 αίτηση του αναδόχου ζητείται παράταση της σύμβασης για ένα έτος ώστε να προβεί στην περισυλλογή εγκαταλελειμμένων οχημάτων εντός των ορίων του Δήμου Σαλαμίνας.

**Γ.ΠΡΟΤΑΣΕΙΣ**

Κατόπιν των παραπάνω προτείνουμε την παράταση της σύμβασης των εργασιών περισυλλογής εγκαταλελειμμένων οχημάτων στην εταιρεία «ΕΜΜΑΝΟΥΗΛ ΜΑΥΡΟΜΑΤΗΣ ΕΠΕ» .

Συνημμένα :

Αίτηση παράτασης Αναδόχου

Η ΠΡΟΪΣΤΑΜΕΝΗ Ο Δ/ΝΤΗΣ ΠΠΚ

ΣΟΦΡΑ ΣΟΦΙΑ ΣΤΑΜΑΤΙΟΣ ΒΑΦΕΙΑΔΑΚΗΣ

ΓΕΩΠΟΝΟΣ (ΠΕ9) ΝΑΥΠΗΓΟΣ ΜΗΧΑΝΙΚΟΣ (ΤΕ)

**ΕΛΛΗΝΙΚΗ ΔΗΜΟΚΡΑΤΙΑ Σαλαμίνα 14 / 4/2015 ΔΗΜΟΣ ΣΑΛΑΜΙΝΟΣ Αρ. Πρωτ.: 7275 ΔΙΕΥΘΥΝΣΗ : ΠΕΡΙΒΑΛΛΟΝΤΟΣ, ΠΡΑΣΙΝΟΥ   
& ΚΑΘΑΡΙΟΤΗΤΑΣ TMHMA: ΠΕΡΙΒΑΛΛΟΝΤΟΣ  
ΤΗΛΕΦΩΝΟ: 2104646-008   
Πληροφορίες : Σοφρά Σοφία**

**ΠΡΟΣ:**

Κο Πρόεδρο Δημοτικού Συμβουλίου

**ΘΕΜΑ:** Αιτιολογική έκθεση για την παράταση της σύμβασης του έργου «Περισυλλογή Εγκαταλελειμμένων Οχημάτων».

**ΕΙΣΗΓΗΣΗ**

Αφού λάβαμε υπόψη:

1. Την υπ’αριθμ . πρωτ. 6344/30/3/2015 αίτηση της αναδόχου εταιρείας με διακριτικό τίτλο «ΕΜΜΑΝΟΥΗΛ ΜΑΥΡΟΜΑΤΗΣ ΕΠΕ» , για την παράταση κατά ένα έτος της προθεσμίας περαίωσης του έργου «Περισυλλογή Εγκαταλελειμμένων Οχημάτων» με ΑΡ. ΜΕΛ.4/13 η οποία κατατέθηκε εμπρόθεσμα, πριν την λήξη της συμβατικής προθεσμίας περαίωσης του έργου.

2. Την αιτιολογική έκθεση της Δ/νσης Περιβάλλοντος Πρασίνου &Καθαριότητας ότι συντρέχουν οι προϋποθέσεις, παράτασης κατά ένα έτος του έργου «Περισυλλογή Εγκαταλελειμμένων Οχημάτων» με ΑΡ. ΜΕΛ.4/13 .

3 Τις διατάξεις που διέπουν το έργο «Περισυλλογή Εγκαταλελειμμένων Οχημάτων» όπως αυτές αναφέρονται στο ιστορικό της αιτιολογικής έκθεσης της Δ/νσης ΠΠΚ.

**ΕΙΣΗΓΟΥΜΕΘΑ**

Την παράταση της προθεσμίας περαίωσης του έργου «Περισυλλογή εγκαταλελειμμένων οχημάτων» του Δήμου Σαλαμίνας για ένα έτος, ήτοι από 07/04/2015 έως και 06/04/2016.

**O**

**ANTIΔΗΜΑΡΧΟΣ**

**ΠΕΡΙΒΑΛΛΟΝΤΟΣ ΠΡΑΣΙΝΟΥ &ΚΑΘΑΡΙΟΤΗΤΑΣ**

**ΑΝΤΩΝΙΟΣ ΧΑΤΖΗΣ**